Beetlejuice

Beetlejuice (euskaraz literalki Kakalardo-zuku esan nahi du) 1988ko Tim Burton estatubatuar zinema zuzendariaren beldurrezko eta fantasiazko komedia filma bat da. Filma umore beltzezko eszena eta egoera ugariz betea dago. Bertan, Michael Keaton, Alec Baldwin, Geena Davis, Jeffrey Jones, Catherine O'Hara, Winona Ryder eta Silvia Sidney aktoreek antzeztu zuten.

Gidoia Michael McDowell idazleak idatzi zuen.

Filma honek Makillaje onenaren Oscar Saria (Ve Neill, Steve La Porte eta Robert Short) irabazi zuen. Estreinaldi urtean izandako arrakastari esker (AEBetan 73 milioi dolarretako etekinak izan zituen) gerora izen berdineko Beetlejuice marrazki bizidun telesaila ere sortu zuten.

Denboraren poderioz, fantasia eta beldurrezko komedia zinemazaleen artean kultuzko filmaren estatusa bereganatu du.

 Argumentua 

Adam (Alec Baldwin) eta Barbara (Geena Davis) heuren etxea estreinatu eta gutxira auto istripu batean hil berri den bikote gazte bat da. Etxearen jabe berriak Deetz familiako senideak dira: Charles Deetz (Jeffrey Jones), haren emaztea eta eskulturgile bitxia den den Delia Deetz (Catherine O'Hara), eta Charlesen alaba, Lydia Deetz (Winona Ryder), bere aita eta amaordea batere gogokoak ez dituen izaera iluneko neska. Deetztarrek ez dakitena aurreko jabeak izan ziren Adam eta Barbara mamuak jabe berrian etorrerarekin erabat gogaituak daudela da, ezustean eta mamu bikoteak benetan hala nahi gabe, Beetlejuice (Michael Keaton) izeneko, bioexorzista, iskanbilazale eta arlotea deituko dutelarik, hark gomendagarriak ez diren modu txarren bidez gizaki bizidunak (Deetztarrak) etxe hartatik kaleratzen saiatuko delarik.

 Aktoreak 
 Michael Keaton: Beetlejuice
 Alec Baldwin: Adam Maitland
 Geena Davis: Barbara Maitland
 Winona Ryder: Lydia Deetz
 Catherine O'Hara: Delia Deetz
 Jeffrey Jones: Charles Deetz
 Glenn Shadix: Otho
 Sylvia Sidney: Juno

 Kanpo estekak 
 Beetlejuice filmaren IMDBko fitxa irakurgai 
 Beetlejuice filmaren trailer edo iragarkia ikusgai. Youtube.com 

Kategoria:Tim Burtonek zuzendutako filmak
Kategoria:Ameriketako Estatu Batuetako filmak
Kategoria:Makillaje onenaren Oscar Saria irabazi duten filmak
Kategoria:Fantasia iluneko filmak
Kategoria:Mamuei buruzko filmak
Kategoria:Beldurrezko komedia filmak
Kategoria:Exorzismoari buruzko filmak
Kategoria:Danny Elfmanen soinu bandadun filmak
Kategoria:Connecticuten girotutako filmak
Kategoria:1980ko hamarkadan girotutako filmak
Kategoria:Kultuzko filmak
Kategoria:1988ko filmak